Βίκτορ Μπάκιγχαμ

Ο Βίκτορ Φρέντερικ Μπάκιγχαμ (23 Οκτωβρίου 1915 - 26 Ιανουαρίου 1995) ήταν Άγγλος ποδοσφαιριστής και μετέπειτα προπονητής ποδοσφαίρου. Είχε διατελέσει προπονητής πολύ μεγάλων ομάδων της Ευρώπης, όπως ο Άγιαξ και η Μπαρτσελόνα.

Καριέρα 
Ο Βίκτορ Μπάκιγχαμ βρέθηκε το 1934 στις ακαδημίες της Τότεναμ, η οποία αποφάσισε να τον παραχωρήσει για ένα χρόνο στη Νόρθφλιτ Γιουνάιτεντ, ομάδα που συνεργαζόταν άμεσα με το σύλλογο του Λονδίνου. Οι πολύ καλές εμφανίσεις του Μπάκιγχαμ με τη φανέλα της Νόρθφλιτ, οδήγησαν αρχικά στην επιστροφή και έπειτα στη μόνιμη παραμονή του στη Τότεναμ.

Ο Βίκτορ Μπάκιγχαμ αγωνίστηκε με τη φανέλα της Τότεναμ για 7 σεζόν από το 1935 μέχρι το 1949 (μεταξύ 1939 και 1946 δεν διεξήχθη πρωτάθλημα λόγω του πολέμου), έχοντας πραγματοποιήσει συνολικά 204 εμφανίσεις και έχοντας πετύχει ένα γκολ. Ωστόσο δεν κατάφερε να κατακτήσει κάποιο τίτλο με την ομάδα του Λονδίνου ούτε σε εγχώριο, αλλά ούτε και σε διεθνές επίπεδο. 

Μετά το τέλος της αγωνιστικής περιόδου 1948-49, ο Βίκτορ Μπάκιγχαμ αποφάσισε να κρεμάσει τα ποδοσφαιρικά του παπούτσια και να βάλει τέλος στην πολυετή καριέρα του σε ηλικία 34 ετών.

Προπονητική καριέρα 
Μετά το τέλος της επαγγελματικής του καριέρας ως ποδοσφαιριστής, ο Βίκτορ Μπάκιγχαμ αποφάσισε να συνεχίσει να ασχολείται με το άθλημα από άλλο πόστο και συγκεκριμένα αυτό του προπονητή. Εργάστηκε ως προπονητής σε ομάδες της Αγγλίας, της Ολλανδίας, της Ελλάδας και της Ισπανίας.

Συγκεκριμένα έχει εργαστεί ως προπονητής στις ομάδες: Πίγκασους, Μπράντφορντ, Γουέστ Μπρομ, Άγιαξ, Σέφιλντ Γουένσντεϊ , Φούλαμ, Εθνικός Πειραιώς, Μπαρτσελόνα, Σεβίλλη, Ολυμπιακός Πειραιώς, Α.Σ. Ρόδος και Ένωσις Νέων Παραλιμνίου.

Τίτλοι 
Ως προπονητής
 1 Κύπελλο Αγγλίας: 1954
 1 Κομιούνιτι Σιλντ: 1954
 1 Πρωτάθλημα Ολλανδίας: 1960
 1 Κύπελλο Ισπανίας: 1971

Πηγές 
 Το προφίλ του Βίκτορ Μπάκιγχαμ στο worldfootball.net
 Το προφίλ του Βίκτορ Μπάκιγχαμ στο transfermarkt.co.uk
 Κατάλογος με όλους τους προπονητές του Ολυμπιακού Πειραιώς

Προπονητές ποδοσφαίρου Ολυμπιακού Πειραιώς
Άγγλοι προπονητές ποδοσφαίρου
Άγγλοι
Άγγλοι ποδοσφαιριστές
Μέσοι ποδοσφαιριστές
Προπονητές ποδοσφαίρου Γουέστ Μπρόμιτς Άλμπιον
Ποδοσφαιριστές Τότεναμ Χότσπερ
Προπονητές ποδοσφαίρου ΑΦΚ Άγιαξ
Προπονητές ποδοσφαίρου Σέφιλντ Γουένσντεϊ
Προπονητές ποδοσφαίρου Φούλαμ ΦΚ
Προπονητές ποδοσφαίρου Εθνικού Πειραιώς
Προπονητές ποδοσφαίρου Μπαρτσελόνα
Προπονητές ποδοσφαίρου Σεβίλλη ΦΚ
Προπονητές ποδοσφαίρου Α.Σ. Ρόδου
Προπονητές ποδοσφαίρου Μπράντφορντ Παρκ Άβενιου ΑΦΚ
Προπονητές Πριμέρα Ντιβιζιόν
Προπονητές ποδοσφαίρου Έρεντιβιζι